MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets afgørelse om interoperabel levering af paneuropæiske e-forvaltningstjenester til offentlige myndigheder, virksomheder og borgere (IDABC)

2003/0147 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets afgørelse om interoperabel levering af paneuropæiske e-forvaltningstjenester til offentlige myndigheder, virksomheder og borgere (IDABC)

1- BAGGRUND

Fremsendelse af forslaget til Europa-Parlamentet og Rådet (KOM(2003) 406 endelig - 2003/0147 (COD)): // 8.7.2003.

Det Europæiske Økonomiske og Sociale Udvalgs udtalelse: // 10.12.2003.

Regionsudvalgets udtalelse: // 20.11.2003.

Europa-Parlamentets udtalelse ved førstebehandlingen: // 18.11.2003.

Fremsendelse af det ændrede forslag: // 20.11.2003.

Vedtagelse af den fælles holdning (ved enstemmighed): // 17.12.2003.

2- FORMÅLET MED KOMMISSIONENS FORSLAG

Formålet med Kommissionens forslag er at etablere et opfølgningsprogram til det nuværende Ida-program med henblik på at indkredse, støtte og fremme udvikling og oprettelse af paneuropæiske e-forvaltningstjenester til offentlige myndigheder, virksomheder og borgere samt de underliggende telematiknet.

3- BEMÆRKNINGER TIL DEN FÆLLES HOLDNING

3.1 Generelt

Den fælles holdning er i overensstemmelse med hovedlinjerne og målsætningerne i Kommissionens ændrede forslag, og den styrker opmærksomheden om paneuropæiske e-forvaltningstjenester. Den fælles holdning blev enstemmigt vedtaget af Rådet.

3.1.1 De vigtigste forskelle mellem Kommissionens ændrede forslag og den fælles holdning

Indholdet af artikel 1 er blevet fordelt på to artikler, således at artikel 1 nu omhandler anvendelsesområde, og artikel 2 to omhandler formål. Til sidstnævnte artikel er der føjet en beskrivelse af den generelle målsætning med henblik på at øge opmærksomheden om europæiske e-forvaltningstjenester og de underliggende telematiknet.

Artikel 3 er slettet, da artikel 2 som ændret i kombination med bilag I og bilag II vil gøre det muligt at prioritere.

Artikel 6 er ændret med henblik på at præcisere anvendelsen af resultater fra andre aktiviteter og for derved at undgå overlappende tiltag samt fremskynde udviklingen og eventuelt befordre synergier.

Artikel 8 og 9 er ændret, således at sammenhængen mellem stk. 1 i de to artikler understreges, og der tages hensyn til budgetfordelingen for projekter af fælles interesse og horisontale foranstaltninger, når arbejdsprogrammet ændres. Desuden understreges det, at arbejdsprogrammet er rullende.

Artikel 11 er ændret, således at navnet på forvaltningsudvalget bedre afspejler programmets omfang, og dens indhold er nu fordelt på to artikler, artikel 11 om udvalgsprocedurer og artikel 12 om årlig rapportering.

Artikel 12 (nu artikel 13) er ændret, således at evalueringsperioden nu er i overensstemmelse med de nuværende finansielle overslag, og med henblik på yderligere specificering af evalueringskravene.

Artikel 15 (nu artikel 16) er ændret, således at der nu tages hensyn til den interinstitutionelle aftale om budgetdisciplin og forbedring af budgetproceduren og til, at programmet rækker ud over de nuværende finansielle overslag.

Bilag II er ændret med henblik på at skelne mellem aktiviteter vedrørende tilvejebringelse af teknologiske løsninger/softwareløsninger og aktiviteter vedrørende tilvejebringelse af paneuropæiske e-forvaltningstjenester på tværs af sektorer. Denne sondring har medført terminologiske ændringer i hele forslaget.

Der er tilføjet fire betragtninger: Betragtning 13 vedrører en undersøgelse, der skal udføres med henblik på oprettelse af en liste over relevante paneuropæiske e-forvaltningstjenester, betragtning 15 vedrører databeskyttelse, betragtning 21 vedrører deltagelse af et begrænset antal medlemsstater i foranstaltninger, og betragtning 30 vedrører udvalgsproceduren.

3.2 Europa-Parlamentets ændringsforslag ved førstebehandlingen

Kommissionen har godkendt alle Europa-Parlamentets fem ændringsforslag ved førstebehandlingen og har mundtligt ændret sit forslag i overensstemmelse hermed.

Ændringsforslag 1 (betragtning 4a (ny)) er indarbejdet som betragtning 5 med en lettere ændret formulering i den fælles holdning.

Ændringsforslag 2 (betragtning 5a (ny)) er indarbejdet som betragtning 7 med en lettere ændret formulering i den fælles holdning.

Ændringsforslag 3 (betragtning 24a (ny)) er indarbejdet som betragtning 31 i den fælles holdning.

Ændringsforslag 4 (artikel 12, stk. 3) er indarbejdet som artikel 13, stk. 4, i den fælles holdning.

Ændringsforslag 5 (artikel 15, stk. 1 og 2) er indarbejdet i artikel 16, stk. 1 og 2, med en ændret ordlyd i den fælles holdning, som øger fleksibiliteten ved at opstille fælles finansielle rammer for både projekter og foranstaltninger.

4- KONKLUSION

Kommissionen støtter Rådets fælles holdning, da den er i overensstemmelse med Kommissionens ændrede forslag og præciserer visse elementer i forslaget.